b'\n_START_ARTICLE_\nUst-Kulomin piiri\n_START_PARAGRAPH_\nUst-Kulomin piiri (ven. \xd0\xa3\xd1\x81\xd1\x82\xd1\x8c-\xd0\x9a\xd1\x83\xd0\xbb\xd0\xbe\xd0\xbc\xd1\x81\xd0\xba\xd0\xb8\xd0\xb9 \xd1\x80\xd0\xb0\xd0\xb9\xd0\xbe\xd0\xbd, Ust-Kulomski raion, komiksi \xd0\x9a\xd1\x83\xd0\xbb\xd3\xa7\xd0\xbc\xd0\xb4i\xd0\xbd \xd1\x80\xd0\xb0\xd0\xb9\xd0\xbe\xd0\xbd, Kul\xc3\xb6mdin raion) on kunnallinen itsehallintoalue Komin tasavallassa Ven\xc3\xa4j\xc3\xa4ll\xc3\xa4. Vuonna 1929 perustetun piirin pinta-ala on 26\xc2\xa0400 neli\xc3\xb6kilometri\xc3\xa4. Asukkaita on 30\xc2\xa0200 henke\xc3\xa4 (vuonna 2009)._NEWLINE_Ust-Kulomin piiri sijaitsee Komin tasavallan kaakkoisosassa. Pohjoisessa se rajoittuu Uhtaan ja Sosnogorskin piiriin, id\xc3\xa4ss\xc3\xa4 Troitsko-Pet\xc5\xa1orskin piiriin, etel\xc3\xa4ss\xc3\xa4 Permin aluepiiriin ja l\xc3\xa4nness\xc3\xa4 Kortkerosin piiriin._NEWLINE_Piiriin kuuluu 22 maalaiskuntaa: Anyb, Derevjansk, Diasjorja, Don, Dzjol, Jugydjag, Kebanjol, Kert\xc5\xa1omja, Krutoborka, Ku\xc5\xbeba, Myjoldino, Ni\xc5\xbeni Vot\xc5\xa1, Nosim, Part\xc5\xa1, Pomozdino, Po\xc5\xbeeg, Rut\xc5\xa1, Tim\xc5\xa1er, Ust-Kulom, Ust-Nem, Voldino ja Zimstan. Hallinnollinen keskus on Ust-Kulomin kyl\xc3\xa4, josta on 189 kilometri\xc3\xa4 tasavallan p\xc3\xa4\xc3\xa4kaupunkiin Syktyvkariin._NEWLINE_Asukkaista on vuoden 2002 v\xc3\xa4est\xc3\xb6nlaskennan mukaan 79\xc2\xa0% komeja, 16\xc2\xa0% ven\xc3\xa4l\xc3\xa4isi\xc3\xa4 ja 2\xc2\xa0% ukrainalaisia._NEWLINE_Talous perustuu mets\xc3\xa4nhankintaan ja maatalouteen._NEWLINE_Paikallislehten\xc3\xa4 ilmestyy kominkielinen Parma gor (\xe2\x80\x9dParman \xc3\xa4\xc3\xa4ni\xe2\x80\x9d).'